Viborger Samler, 1842-01-06
Udenlandske Efterretninger. Tyrkiet. Lord Ponsonbys Tilbagekaldelse fra den engelske Gesandtskabspost i Constantinopel var Signalet til det russiske Hosparties Overvægt i Serailet, altsaa og Ministeriet, og efter nogen Tids Kamp med de flere Partier, hvis Jnteresser krydse hverandre, er det omsider lykkedes hint Parti at feire en Seier over dets Modstandere. J Spidsen for det nu seirende Coterie staae Over hovmesteren Risa Pascha og Jtzet Bei, Kammerherre hos Abdul Meschid, og Risas Fortrolige. Dette Duumpirat har styrtet Storveziren Rauf Pascha og besat hans Plads med Jtzet Mehemed Pascha. Denne var Caputan Pascha i den sidste tyrkiske russiske Krig, og blev efter Varnas Fald ophøiet til Storvezirposten; men, da man mistænkte ham for at staae i hemmelig Forbindelse med Rusland, og hans voldsomme Characteer paadrog ham mange Fiender, kunde han ikke holde sig paa sin høie Post. Han blev forviist til Rodosto. Da Felttoget aabnedes i Syrien imod Jbrahim Pascha, blev han udnævnt til Seraskier over de tyrkiske Tropper i hin Provinds. Kort Tid efter Jndtagelsen af Staden Beirut saarede han sig selv ved et Pistolskud, og hans talrige Modstandere afbenyttede denne Leilighed til at fjerne ham fra hans Seraskjerat Fra denne Tid var han forglemt, ved Voldsomhed og et brutalt Væsen fjernede han Alle fra sig. Han er en Muselmand i Ordets gamle Betydning, en Fiende af Eurpæerne og alle nye Jndretninger; desaarsag anseer man hans Ophøielse som en Triumph for det gamle System, Storbritannien og Jrland. London, den 28de Decbr. Den Ulykke, der den 24de Decbr. tildrog sig paa den store vestlige Jernbane, fængsler den almindelige Opmærksomhed, og har foranlediget, at flere Journaler fordre en grundig Undersøgelse om Aarsagerne til de saa hyppig forekommende Ulykkestilfælde paa Jernbaner. Foruden de 8 Personer, hvis Død forhen er omtalt, er senere en Niende død af Følgerne af stærke Contusioner. "Juryen, der har afholdt Dødsskuet over Ligene, er efter flere Dages Raadslagning kommen til det Resultat, at Great-Western-Jernbane-Societetet fortjener en stærk Dadel, saavel fordi de til de Reisendes Transport bestemte Vogne vare stillede altfor nær ved Locomotivet, som ogsaa fordi den fornødne Opmærksomhed ikke var viist med Hensyn til Placeringen af Baneopsynsmænd. Det er fremdeles ved Vidnendsagn godtgjort, at det Sted af Dæmningen, hvilket sank under Byrden af de henvullende Vogne, og bevirkede hele Trainets voldsomme Styrtning, allerede i flere Dage havde været i daarlig Tilstand. Af disse Grunde har Jury vel afgivet det Decret, at de Forulykkedes Død maa tilskrives Tilfældet (accidental denth, men at Locomotivet og Vognene desuagtet belægges med et saa kaldet deodand af 1000 Lstl. Præsidenten Tyler aabnede den 7de Decbr. Congressen i Washington ved det sædvanlige aarlige Budskab, af hvilket fremlyser den Spænding, der for Tiden finder Sted imellem Nordamerica og Storbritannien. The Times og Examiner have i stærke Udtryk dadlet en af Lord-Overdommeren i Gurensbench. Lord Denman, afsagt Dom, hvorved en Brevbærer, der havde stiaalet 1 Penny ud af et Brev, er dømt til Deportation paa Livstid. Jmidlertid er den af Lord-Overdommeren afsagte Dom ganske overeensstemmende med den engelske Criminallovs Forskrift, Det Ret, hvormed England søger at omspænde den hele ikke europæiske Verden, har erholdt en ny Fuldstændiggjørelse: en Flotille af 12 Jerndampbaade, hvert Dampskib af 1400 a 1800 Tons Drægtighed, bestemt til Communicationen med Antillerne, er nu færdig, og skal fra næste Maaned, hver 14de Dag, tiltræde sin regelmæssige Tjeneste; Hen- og Tilbagereisen er beregnet til 35 a 40 Dage; Dampskibsfarten med de forenede Stater og det nordamericanske Albion er allerede i fuld Gang, og saaledes er hele der nordøstlige Halvdeel ligeindtil Tangen ved Panama omfattet af britiske Dampskibe. Lignende Underhandlinger med Brasilien ere deres Afslutning nær, og da vil Systemet for hele Americas Østkyst være fuldstændiggjort, Vestindien vil danne Middelpunctet, og hvad navnligen Demerary kan blive om 10 Aar, lader sig ikke beregne. – Efterretningerne fra det engelske Vestindien ere tilfredsstillende; de frie Negere blive efterhaanden Grundeiendomsbesiddere. Paa Americas sydlige Bestside fare allerede enkelte engelske Dampskibe; men denne Side maa staae i Forbindelse med Nyseeland eller Australien. J Ostindien er Dampskibsfarten organiseret ligeindtil Suez og om føie Tid vil en Forbindelse imellem Ostindien og det gode Haabs Forbjerg ligeledes være bragt istand. Det vil saaledes ikke vare ret længe, førend England fuldstændig har trukket sit Erobringsnet over hele den ikke europæiske Verden. Kun faa Vanskeligheder ere at beseire; Gjenstanden er af indgribende Vigtighed; thi det er det eneste Redningsmiddel imod den engelske Manu V facturinteresses øiensynlige Forfald.